|  |  |  |  |  |
| --- | --- | --- | --- | --- |
| **Szervezet** | **Zöld könyv akció** | **Észrevétel** | **Javaslat** | **NFM / BM / ME válasz** |
| Informatika-Számítástechnika Tanárok Egyesülete |  | A Zöld könyv folyamatosan közoktatásról, közoktatási intézményekről beszél, 2011 óta ezt köznevelési intézményeknek hívjuk, illetve köznevelési intézményben dolgozó pedagógusoknak. |  | Átírjuk mindenhol a közoktatást köznevelésre. |
| Informatika-Számítástechnika Tanárok Egyesülete | DI/E1/A1 | Egyéb rovatának utolsó mondata: „E-közmű (BM) rendszerrel való illeszkedés biztosítása szükséges” | A BM-mel való összekapcsolás ebben az esetben nem szerencsés, sőt, veszélyes is lehet. Ki kéne hagyni. | Szükséges a nyilvántartások integrációja a megfelelő adatvédelmi és egyéb szabályok betartásával |
| Informatika-Számítástechnika Tanárok Egyesülete | DI/E3/A3 | Az intézkedés tartalma – a félkövérrel szedett részben a 2. bekezdés 1. bekezdéséhez ajánlott lenne beírni: | A struktúra kiépítését a települések méretének figyelembe vételével kell megszervezni | Modellek készülnek a különböző településméretekre, típusokra vonatkozóan. |
| Informatika-Számítástechnika Tanárok Egyesülete | ? | Motivált legyen a célcsoport, és ne csak a végzettség megszerzéséig használja az eszközöket. | Ezt nagyon sarkalatos problémának érzem. Azok a pedagógusok, akik részt vettek különböző IKT képzéseken, lelkesek, motiváltak voltak, nagy lelkesedéssel használták a megszerzett ismereteiket, ám az idő elmúltával egyre kevésbé. Javaslat: A képzések után folyamatos IKT mentor, IKT szaktanácsadó biztosítása, Minden képzésnek legyen egy utóképzése, ahol a gyakorlatban felmerült problémákat lehet megvitatni, tapasztalatokat átadni. | Melyik intézkedéshez javaslat, nem világos? Ennek beépítésére a konstrukció kialakításakor kerül sor. |
| Informatika-Számítástechnika Tanárok Egyesülete | DK/E3/A2 | Az állapot felméréshez szakszervezet bevonása | Nem értek egyet vele hogy a szakszervezeteket egy ilyen feladatra kell bevonni. Vannak ehhez kompetens szervezetek. pl. ISZE, akik képesen olyan felméréseket kidolgozni, mely feltérképezheti az iskolák digitális képzettségének, illetve az eszközöknek a szintjét. | Beépítetésre került a javaslat az akciónál. |
| Informatika-Számítástechnika Tanárok Egyesülete | DK/E1/A1 | Az intézkedés tartalma | Az első és második pötty közé be kéne írni: "A digitális tudást nélkülöző, hátrányos helyzetű rétegek felkutatása, tanulási csoportjaik megszervezése minden régióban és életkori csoportban." Megjegyzés: ugyanis az idegennyelvi és IKT-s TÁMOP képzésekből, pályázati lehetőségekből sokan kimaradtak, mert a feltételeket nem tudták teljesíteni. | A digitális szakadék intézkedés erre irányul. |
| Informatika-Számítástechnika Tanárok Egyesülete | DK/E3/A2 | Az intézkedés tartalma | „…A szükséges eszközök biztosításához uniós pályázati forrásokat lehet igénybe venni.” – Ez a lehet szó érthetetlen, szinte „csúsztatás”. Ha nincs garantáltan meglevő eszköz, nincs digitális tudásátadás sem, mert a pályázatok kimenetele (hogy ki és mit nyer) bizonytalan. (Egyébként az informatika tanárok multiplikátor-szerepének ötlete dicséretes.) | A szövegrész törölve az előző mondat magába foglalja. |
| Informatika-Számítástechnika Tanárok Egyesülete | DK/E3/A2, | Operatív teendők | A 4. pont és 5. pont közé új pontot írnék be: A képzéshez szükséges infrastruktúra megtervezése a hosszútávú működés fenntartásához – 2015. II. negyedév Megjegyzés: ez azért lenne szükséges, mert köztudottan az IKT-eszközök hamar amortizálódnak, romlanak, meghibásodásuk olykor lehetetlenné teszi az érdemi munkát. Beidézem magyarázatként pl. ide Pányiné Segesdi Nóra elkeseredett levelét: „…A 8 táblánkból már csak 3 működik, hónapok óta hiába jelezzük a fenntartó felé, hogy - köszönhetően az elmaradt karbantartásoknak - a projektorok izzói elérték az öregségi nyugdíjkorhatárt. Sorra mondják fel a szolgálatot, javítás pedig nem történik. Volt három szép évünk internettel, táblával, európai feltételekkel... Nálunk ilyen a "Tudomány ünnepe".” | IKT eszköz és infrastruktúra fejlesztések korlátozottan támogathatók EU-s forrásból |
| Informatika-Számítástechnika Tanárok Egyesülete | DK/E3/A3 | Az intézkedés tartalma, 2. bekezdés vége | „…Az informatika érettségit választó diákok felkészültsége érdekében szükséges a középiskola utolsó két évfolyamán az informatika óra visszaállítása.” Ez után beírni:  Az informatika szakos tanárképzés feltételei megvizsgálandók, erősítendők.  Ugyanide új bekezdésként beírni az alábbiakat: Szükséges a tanárképző szakok informatikai képzésének, IKT-alkalmazásra való felkészítésének felülvizsgálata, különös tekintettel a bölcsész és tanító szakok képzésére. Problémát jelent a végzős tanárszakosok IKT-kompetenciájának hiányos volta, felsőoktatási intézményfüggő egyenetlensége, amellyel nem alkalmasak a mindennapi iskolai IKT-használatra és a digitális műveltség közvetítésére.  Magyarázatom: az alsós informatika eltörlésekor több tanítóképző az informatika stúdiumokat is megszüntette, hiszen minek, nincs ilyen alsós tantárgy… Az ELTE Bölcsészkarán is megszűnt a kötelező informatikai képzés (és tanszék)…No comment… | Beépítésre került a javaslat az alábbiak szerint: Az informatika érettségit választó diákok felkészültsége érdekében szükséges a középiskola utolsó két évfolyamán az informatika óra visszaállítása.”  Ez után beírni:  Az informatika szakos tanárképzés feltételei megvizsgálandók, erősítendők. Szükséges a tanárképző szakok informatikai képzésének, IKT-alkalmazásra való felkészítésének felülvizsgálata, különös tekintettel a bölcsész és tanító szakok képzésére. Problémát jelent a végzős tanárszakosok IKT-kompetenciájának hiányos volta, felsőoktatási intézményfüggő egyenetlensége, amellyel nem alkalmasak a mindennapi iskolai IKT-használatra és a digitális műveltség közvetítésére. |
| Informatika-Számítástechnika Tanárok Egyesülete | DK/E3/A3 | Operatív teendők, 2. pont | „A digitális pedagógia eszközrendszerének széles körű elterjesztése, pedagógusok továbbképzése, pedagógushallgatók erős IKT képzése” – Hogyan tudnák mindezt 2015. I. negyedévében megvalósítani??? Így javítanám: A digitális pedagógia eszközrendszerének széles körű elterjesztéséhez, a pedagógusok továbbképzéséhez, a pedagógushallgatók erős IKT képzéséhez koncepció (vagy intézkedési terv) kidolgozása. Csak ez reális ennyi idő alatt! | 2015. III negyedévre átírva |
| Informatika-Számítástechnika Tanárok Egyesülete | DK/E3/A3 | Monitoring/indikátorok, Eredményindikátorok | Eredményindikátorok: - utána beírni: a kötelező informatikai képzésben részesülő tanárszakos hallgatók számának növekedése | Beépítésre került: a kötelező informatikai képzésben részesülő tanárszakos hallgatók számának növekedése |
| Informatika-Számítástechnika Tanárok Egyesülete | DK/E3/A2 | Az intézkedés tartalma - „A szintek felmérését követően képzési csomagok kerülnek kidolgozásra, melyek alkalmasak a digitálisan teljesen írástudatlanoktól a számítógépet rendszeres használókig számára. Szükséges megoldást találni arra a problémára az új típusú képzésekkel, hogy valóban motivált legyen a célcsoport saját életében is alkalmazni azt, ezáltal gyakorlottá váljon, és ne csak a végzettség megszerzéséig használja az eszközöket.” | Javítási javaslat, ide beírni: Olyan képzési csomagok kidolgozása szükséges, amely – az alapvető IKT-használati ismereteken túl – az egyes műveltségterületek, illetve szakmák tantervéhez, tananyagához, tanítási módszereihez igazodik. Ebbe a fejlesztési folyamatba bevonandók az informatikatanárok, illetve az IKT alkalmazásában élenjáró, más szakos pedagógusok is.  Miért? Indoklás, vélemény: A megfogalmazott intézkedés 15-20 évvel ezelőtt helyes volt, mára azonban elavult. Alig van olyan pedagógus, aki 2-3 IKT továbbképzésen ne vett volna részt, vagy ne tanult volna közismereti informatikát a közép vagy felsőfokú képzésben. Az „alap-, közép- és felső szintű digitális kompetenciák” helyett sokkal inkább műveltségterület és/vagy szakmaorientált digitális kompetenciákat kellene oktatni/tanulni. Ebben az esetben megszüntethető (csökkenthető) a problémaként emlegetett „motiváltság hiánya”. Kinek van kedve már többször hallott anyagot újratanulni, különösen, ha nem is nagyon használja a szakmájában. Sokkal hatékonyabb és motiválóbb lehetne az egész (60 órás) továbbképzés, ha mást tanulnának a humán, a reál, a művészeti, a különböző szakmacsoportok pedagógusai. Mindenki azt és csak azt tanulja, amit használhat a munkájában, az óráin.  Ennek megfelelően nem szintek szerinti, hanem műveltségterület/szakma szerinti programcsomagokra van szükség. Mindez részletesebben és konkrétabban is kifejthető.  Nevetséges a szakszervezetek bevonásáról beszélni, akik „buzdítják a pedagógusokat” a digitális kompetenciák tanulására, mintha csupa analfabétából állna a pedagógus társadalom, akik ezt nem tudják. | Beépítésre került: Olyan képzési csomagok kidolgozása szükséges, amely – az alapvető IKT-használati ismereteken túl – az egyes műveltségterületek, illetve szakmák tantervéhez, tananyagához, tanítási módszereihez igazodik. Ebbe a fejlesztési folyamatba bevonandók az informatikatanárok, illetve az IKT alkalmazásában élenjáró, más szakos pedagógusok is. |
| Informatika-Számítástechnika Tanárok Egyesülete | DK/E3/A3 | Monitoring/indikátorok, Eredményindikátorok | Eredményindikátorok: - utána beírni: a kötelező informatikai képzésben részesülő tanárszakos hallgatók számának növekedése | Beépítésre került: a kötelező informatikai képzésben részesülő tanárszakos hallgatók számának növekedése |
| Informatika-Számítástechnika Tanárok Egyesülete | DK/E3/A2 | Az intézkedés tartalma - „A szintek felmérését követően képzési csomagok kerülnek kidolgozásra, melyek alkalmasak a digitálisan teljesen írástudatlanoktól a számítógépet rendszeres használókig számára. Szükséges megoldást találni arra a problémára az új típusú képzésekkel, hogy valóban motivált legyen a célcsoport saját életében is alkalmazni azt, ezáltal gyakorlottá váljon, és ne csak a végzettség megszerzéséig használja az eszközöket.” | Javítási javaslat, ide beírni: Olyan képzési csomagok kidolgozása szükséges, amely – az alapvető IKT-használati ismereteken túl – az egyes műveltségterületek, illetve szakmák tantervéhez, tananyagához, tanítási módszereihez igazodik. Ebbe a fejlesztési folyamatba bevonandók az informatikatanárok, illetve az IKT alkalmazásában élenjáró, más szakos pedagógusok is.  Miért? Indoklás, vélemény: A megfogalmazott intézkedés 15-20 évvel ezelőtt helyes volt, mára azonban elavult. Alig van olyan pedagógus, aki 2-3 IKT továbbképzésen ne vett volna részt, vagy ne tanult volna közismereti informatikát a közép vagy felsőfokú képzésben. Az „alap-, közép- és felső szintű digitális kompetenciák” helyett sokkal inkább műveltségterület és/vagy szakmaorientált digitális kompetenciákat kellene oktatni/tanulni. Ebben az esetben megszüntethető (csökkenthető) a problémaként emlegetett „motiváltság hiánya”. Kinek van kedve már többször hallott anyagot újratanulni, különösen, ha nem is nagyon használja a szakmájában. Sokkal hatékonyabb és motiválóbb lehetne az egész (60 órás) továbbképzés, ha mást tanulnának a humán, a reál, a művészeti, a különböző szakmacsoportok pedagógusai. Mindenki azt és csak azt tanulja, amit használhat a munkájában, az óráin.  Ennek megfelelően nem szintek szerinti, hanem műveltségterület/szakma szerinti programcsomagokra van szükség. Mindez részletesebben és konkrétabban is kifejthető.  Nevetséges a szakszervezetek bevonásáról beszélni, akik „buzdítják a pedagógusokat” a digitális kompetenciák tanulására, mintha csupa analfabétából állna a pedagógus társadalom, akik ezt nem tudják. | Beépítésre került: Olyan képzési csomagok kidolgozása szükséges, amely – az alapvető IKT-használati ismereteken túl – az egyes műveltségterületek, illetve szakmák tantervéhez, tananyagához, tanítási módszereihez igazodik. Ebbe a fejlesztési folyamatba bevonandók az informatikatanárok, illetve az IKT alkalmazásában élenjáró, más szakos pedagógusok is. |
| Informatika-Számítástechnika Tanárok Egyesülete | DK/E3/A3 | informatikai óraszámok emelése | Sürgősen visszaállítani az alsó tagozaton az informatikaoktatást, és hogy az informatika tanárok taníthassanak alsó tagozaton is. Ehhez a köznevelési törvényt módosítani kell, ahogy pl. a testnevelő tanár taníthat alsóban és felsőben is. az informatika tanár is kapja meg ezt a lehetőséget. A legideálisabbnak a kezdéshez a 3. osztályt tartom. Fontos, hogy a Kerettantervben meghatározott informatikai tartalmak kikerüljenek a különböző tartárgyak tanítása alól. Sem a matematika tanár, sem a művészetet tanító tanár nem kompetens informatikai ismeretet, szakmódszertani tudás nélkül tanítani.  Minden pedagógus a saját tantárgyának megerősítéséhez használja az IKT eszközöket. | Módosítottuk az intézkedés szövegét: "Szükséges megvizsgálni az önálló informatika óra számának növelési lehetőségeit minden iskolatípusban és évfolyamon. Minden képzési formában, minden évfolyamon javasolt a heti legalább 1 informatika óra." |

Érkezett: 2015.01.19-én

Feladó:

Dr. Kelemen Csaba / Mr. Csaba Kelemen

főosztályvezető / Head of Department

Infokommunikációs Gazdaság- és Társadalomfejlesztési Főosztály / Department for Digital Economy and Information Society Development

Nemzeti Fejlesztési Minisztérium / Ministry of National Development

1011 Budapest, Iskola utca 13

Web: www.kormany.hu<http://www.kormany.hu/>